 **HÉVÍZ VÁROS POLGÁRMESTERE**

 8380 Hévíz, Kossuth Lajos u. 1.

Iktatószám: HIV/4909-1/2020.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testület**

**feladat- és hatáskörében eljáró polgármester részére**

**Tárgy:** Az önkormányzat tulajdonában lévő lakások és nem lakás célú helyiségek bérletéről, valamint elidegenítésükről szóló 24/2004. (VI. 30.) önkormányzati rendelet módosítása

**Készítette:** dr. Tüske Róbert jegyző

**Megtárgyalta:** --

**Törvényességi szempontból ellenőrizte:** dr. Tüske Róbert jegyző

**1.**

**Tárgy és tényállás ismertetése**

A kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörét a polgármester gyakorolja.

Hévíz Város Polgármestereként felkértem Hévíz Város Jegyzőjét, hogy készíttesse elő az önkormányzat tulajdonában lévő lakások és nem lakás célú helyiségek bérletéről, valamint elidegenítésükről szóló 24/2004. (VI. 30.) önkormányzati rendelet módosítását.

A módosítás arra terjedjen ki, hogy a rendelet hatálya alá tartozó 2 db szociális lakás bérlőjének bérleti díja 50 %-al csökkentésre kerüljön a veszélyhelyzet időtartamára.

A szociális lakásban élők és hozzátartozóik szociális helyzete e méltányossági döntést indokolja, amely szükséges és arányos döntés.

A 2 lakás havi bérleti díja 22.200.-Ft/lakás/hó, a csökkentés következtében bevétel csökkenés az önkormányzatnál 11.100.-Ft/lakás/hó, amely mint többlet a szociális lakásban lakók veszélyhelyzeti megélhetését segíti.

A hatályba lépés napja visszamenőleges 2020. április 1. és a hatálya a veszélyhelyzet megszűnésének napját követő hónap első napjáig tartson.

Részletes indokolás:

1. § A lakásbérleti díjak csökkentése

2. § Hatályba léptető rendelkezések.

**2.**

**Döntési JAVASLAT**

**Hévíz Város Önkormányzat Képviselő-testületének**

**13/2020. (IV. 3.) önkormányzati rendelete**

**az önkormányzat tulajdonában lévő lakások és nem lakás célú helyiségek bérletéről, valamint elidegenítésükről szóló**

**24/2004. (VI. 30.) önkormányzati rendelet módosításáról**

Hévíz Város Önkormányzat Polgármestereként a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény 34. § (1) bekezdés *a)* pontjában foglalt felhatalmazás alapján Magyarország Alaptörvényének 32. § (1) bekezdés *a)* pontjában meghatározott feladatkörében eljárva a következőket rendeli el:

**1. §** Az önkormányzat tulajdonában lévő lakások és nem lakás célú helyiségek bérletéről, valamint elidegenítésükről szóló 24/2004. (VI. 30.) önkormányzati rendelet a következő 11/A §-sal egészül ki:

*„11/A § 2020. április 1-től nem kell alkalmazni a rendelet 1. melléklete szerinti bérleti díjakat. A fizetendő lakásbérleti díj 2020. április 1-től e rendelkezés hatályának megszűnéséig 150,- Ft/m2/hó. A csökkentett összegű lakásbérleti díjról a bérbeadó egyoldalú írásbeli nyilatkozatban értesíti az érintett bérlőket. Túlfizetés esetén a bérlő értesítése mellett annak összege az önkormányzat költségére visszafizetésre kerül a tárgyhó 15 napjáig.”*

**2. §** (1) A rendelet a kihirdetését követő napon lép hatályba, azonban rendelkezéseit visszamenőleges hatállyal 2020. április 1-től kell alkalmazni.

(2) A 11/A § a 40/2020. (III. 11.) Korm. rendelettel kihirdetett veszélyhelyzet megszűnésének napját követő hónap első napján hatályát veszti.

Hévíz, 2020. április 3.

|  |  |
| --- | --- |
| dr. Tüske Róbert  jegyző | Papp Gábor  polgármester |

Kihirdetve: Hévíz, 2020. április 3.

dr. Tüske Róbert

jegyző

**Előzetes hatásvizsgálat**

a jogalkotásról szóló 2010. évi CXXX. törvény 17. § (1) bekezdése alapján

**A rendelet-tervezet címe**: az önkormányzat tulajdonában lévő lakások és nem lakás célú helyiségek bérletéről, valamint elidegenítésükről szóló24/2004. (VI. 30.) önkormányzati rendelet módosításáról

**Társadalmi-gazdasági hatása:** Társadalmi hatása a veszélyhelyzet megfelelő kezelése, a szociális lakásban élők terheinek mérséklése.

**Költségvetési hatása**: bevétel kiesés az önkormányzati költségvetésben

**Környezeti, egészségi hatása**: Nincs

**Adminisztratív terheket befolyásoló hatása**: nem számottevő

**Egyéb hatása**: Nincs

**A rendelet megalkotásának szükségessége**: szociális érdekű

**A rendelet megalkotása elmaradása esetén várható következmények**: -

**A rendelet alkalmazásához szükséges feltételek**:

* **személyi**: rendelkezésre áll
* **szervezeti**: rendelkezésre áll
* **tárgyi**: rendelkezésre áll
* **pénzügyi**: rendelkezésre áll

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |